als_Latn dik_Latn sag_Latn
Rosë me mustardë dhe aromë portokalli
Përbërësit:
- 1 rosë rreth 1 kg e gjysmë
- 2 lugë gjalpë të butë në temperaturë ambienti
- 2 lugë mustardë
- 2 lugë lëkura të grira të një portokalli
- 1 gotë verë të bardhë
- 2 lugë të vogla kripë
- lëngu i 1 portokalli
- 1 lugë vaj ulliri
- Pak gjethe trumze
Për garniturën shoqëruese
- 300 g patate
- një grusht ullinj
- 6 karota
- 1 portokall
- 1 kokë hudhre
- disa degë rozmarine
- 2 lugë vaj ulliri
- 1 lugë të vogël kripë
- pak piper të zi
Përgatitja:
Nëse dëshironi, një natë para se ta përgatisni mund t’i jepni rosës një valë me ujë me kripë për nja 25-30 minuta, pa ia prishur formën e bukur. Ose mund ta bëni direkt, unë jam mësuar me mishin e fortë të saj dhe e bëj pa e zierë. Në të dyja rastet përziejeni gjalpin me lëkurat e portokallit, vajin, kripën, mustardën, gjethet e trumzës dhe me këtë përbërje lyeni mirë rosën nga të gjitha anët. Kriposeni mirë edhe brenda. Vendoseni në frigorifer të pushojë gjithë natën.
Në momentin e pjekjes bëjini disa të çara mbi gjoks dhe futeni të piqet në furrën e nxehur më parë në 200°C derisa të fillojë t’i theket lëkura.
Pastaj uleni gradacionin e furrës në 160°C dhe lëreni të piqet rreth dy orë, për ju që nuk e keni zier më parë rreth 3 orë.
Ndërkohë, përzieni lëngun e portokallit me verën dhe me këtë përbërje njomeni rosën herë pas here që mos t’i thahet mishi. Avujt e lëngut e gatuajnë dhe e mbajnë të butë në brendësi.
Kthehemi te garnitura. Qëroni patatet me karotat dhe jepuni një valë të shpejtë në ujë me kripë për 15 minuta.
Shtrojini në një tavë me letër furre poshtë, hidhuni kripë, piper, shtoni ullinjtë, përziejini me duar që produktet të lyhen mirë me vajin, vendosni edhe portokallin e ndarë në gjysmë dhe hudhrën e ndarë në gjysmë gjithashtu.
Futini të piqen një kat me lartë se rosa afër fundit të pjekjes së saj. Rreth 40 minutat e fundit.
Nuk jua këshilloj pjekjen e garniturës në të njëjtën tavë me rosën pasi yndyra e tepërt e saj do t’ju prishë shijen.
Kur patatet të jenë pjekur lart ndërrojeni vendin me tavën e rosës.
Shërbejeni rosën me kontornon dhe dekorojeni me gjethe rozmarine./Blitz.al/
als_Latn als_Latn als_Latn als_Latn als_Latn als_Latn als_Latn als_Latn wol_Latn als_Latn ces_Latn als_Latn vec_Latn als_Latn fij_Latn vec_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn